Versindaba » Walter Oltmann
Hannalie Taute. Binneblik se visblik
Met uitpeul oë en verwondering beskou hierdie viswyf die wêreld deur die kuberruimte en staar uit oor die stille waters. Waar sal haar opwinding vandaan kom? Deesdae bestaan haar opwinding uit die vangs van blaasoppies by die hawemuur saam met haar gesin.
Nie dat sy kla nie!
By die hawe sit sy en dink oor alles wat sy lees en moontlik misloop:
“Specimen” 2013 deur Walter Oltmann. Ink, bleikmiddel en olie op papier
Onlangs was daar ŉ uitstalling van Walter Oltmann by die Goodman Gallery in Johannesburg.
Sy sou haar linker vin wou gee om dit in lewende lywe te sien.
Oppikoppi vind ook een van die dae plaas. Miskien sal sy van haar skubbe kan prysgee om daar te wees?
By Oppikoppi word ‘ons Klyntji’ versprei.
Die Afrikaanse “zine”: Ons Klyntji
Die gesprek (sien hier ) tussen haar en Sjaka kan tussen die bladsye gevind word.
Die Openbookfest vind plaas in September, maar meer hieroor in n volgende insetsel.
Vandag het n vriendin vir haar van die Soiree vertel. Wat n opwindende projek. Toni Stuart, Toast Coetzer, en Nathan Trantaal, saam in een sitkamer klink gesellig. Daarvoor sal sy n visoog afstaan met die hoop dat dit werk, net die idée maak haar opgewonde. Die stelling van “you have to know someone who knows someone” op die webwerf, mag dalk problematies wees, maar deesdae ken almal mos vir almal of hoe?
“lizards” Deur Toast Coetzer
Tags: Ons Klyntji, Soiree, Toast Coetzer, Walter Oltmann
Posted in Binneblik | 7 Kommentare »